5. ΝΟΜΟΣ υπ’ αριθ. 1727 της 3/9 Απρ. 1951 (ΦΕΚ Α΄ 101)  Περί τροποποιήσεως και συμπληρώσεως των διατάξεων του Νόμ. 749/48 περί Παιδικών Εξοχών κλπ. Άρθρ.1.-(Προστίθεται πέμπτη παράγραφος εις το άρθρ. 1 του υπ’ αριθ. 749/48 Νόμου «περί Παιδικών Εξοχών και Ειδικών Εστιών Σιτίσεως Παίδων» ανωτ. αριθ. 1). Άρθρ.2.-Αι διατάξεις της παρ. 2 του άρθρ. 3 του Νόμ. 749/48 δεν έχουσιν εφαρμογήν όσον αφορά την συμμετοχήν εις τα έξοδα εγκαταστάσεως και λειτουργίας των Παιδικών εξοχών, προκειμένου περί ιδρυμάτων τελούντων υπό την εποπτείαν του Υπουργείου Κοιν. Προνοίας και τακτικώς επιχορηγουμένων εις βάρος του προϋπολογισμού του Υπουργείου τούτου. Άρθρ.3.-Αι υπό της παρ. 3 του άρθρ. 3 του Νόμ. 749/48 προβλεπόμεναι Επιτροπαί, έχουν ιδίαν νομικήν προσωπικότητα. Τα της αρμοδιότητος και λειτουργίας των Επιτροπών τούτων ως και τα έξοδα κινήσεως των μελών αυτών καθορισθήσονται δι’ αποφάσεως του Υπουργού Κοινων. Προνοίας, εκδιδομένης μετά προηγουμένην γνώμην της κατά το άρθρ. 5 του Νόμ. 749/48 Επιτροπής. Η διαχείρισις των εις την διάθεσιν αυτών τιθεμένων πιστώσεων είτε δι’ ενταλμάτων προπληρωμής είτε υπό τύπον επιχορηγήσεων, ενεργείται κατά τας κειμένας περί Παιδικών εξοχών διατάξεις. Άρθρ.4.-Δια την αρτίαν κατάρτισιν των εις τας Παιδικάς εξοχάς χρησιμοποιουμένων Στελεχών, ιδρύονται «Σχολαί Στελεχών», ο αριθμός των οποίων δεν δύναται να υπερβαίνη τας πέντε.  Η ίδρυσις των «Σχολών Στελεχών», γίνεται δια κοινής αποφάσεως των Υπουργών Οικονομικών και Κοιν. Προνοίας, εκδιδομένης μετά προηγουμένην σύμφωνον γνώμην της κατά το άρθρ. 5 του παρόντος Επιτροπής. Κατά τον αυτόν τρόπον ενεργείται ο διορισμός του διδακτικού προσωπικού των Σχολών και του διοικητικού τοιούτου μη υπερβαίνοντος τους δύο δι’ εκάστην Σχολήν, εργαζομένους καθ’ υπερωρίαν, ως και ο καθορισμός της ωριαίας αποζημιώσεως του διδακτικού και διοικητικού προσωπικού, της διδακτέας ύλης, του τρόπου της επιλογής και εγγραφής των σπουδαστών, της χρονικής διαρκείας εκάστης Σχολής, ήτις δεν δύναται να είναι ανωτέρα της τριμήνου, ως και πάσης άλλης λεπτομερείας αναγομένης εις την λειτουργίαν εκάστης Σχολής.       (Μετά την σελ. 210(α) Σελ. 210,01 Τεύχος 397-Σελ. 59 Κατασκηνώσεις - Παιδικές Εξοχές 35.Δ.μ.5   732  35.Δ.μ.5 Κατασκηνώσεις - Παιδικές Εξοχές   733 Αι δαπάναι λειτουργίας εκάστης Σχολής καθορίζονται δια προϋπολογισμού καταρτιζομένου υπό της οικείας υπηρεσίας και υποκειμένου εις την έγκρισιν των Υπουργών Οικονομικών και Κοινωνικής Προνοίας, μετά προηγουμένην γνώμην της κατά το άρθρ. 5 του παρόντος Επιτροπής. Άρθρ.5.-Παρά τω Υπουργείω Κοιν. Προνοίας καθίσταται ειδική Επιτροπή εκ πέντε έως δέκα προσώπων εχόντων μακράν και αποδεδειγμένην πείραν και ειδίκευσιν εις τα ζητήματα των Παιδικών εξοχών, διοριζομένων δι’ αποφάσεως του Υπουργού Κοιν. Προνοίας επί διετεί θητεία δυναμένη ν’ ανανεωθή. Δι’ ομοίας αποφάσεως καθορίζονται τα της λειτουργίας της Επιτροπής. Η Επιτροπή προτείνει την λήψιν παντός μέτρου συντελεστικού προς αρτιωτέραν κατάρτισιν μορφωτικών και διαχειριστικών στελεχών, μεριμνά δια την εξασφάλισιν της διαρκούς επαφής μεταξύ τούτων μετά την εκπαίδευσίν των, δια της ιδρύσεως εντευκτηρίων, ων η οργάνωσις και απαραίτητοι δαπάναι λειτουργίας αυτών καθορισθήσονται δια κοινής αποφάσεως των Υπουργών Οικονομικών και Κον. Προνοίας, ή δι’ άλλων καταλλήλων μέσων, ως και δια την δια παντός προσφόρου μέσου ανάπτυξιν και καλλιέργειαν μεταξύ τούτων της κατασκηνωτικής ιδέας, προτείνει την λήψιν παντός μέτρου αναγομένου εις τον μορφωτικόν τομέα των Παιδικών εξοχών, εποπτεύει την καλήν λειτουργίαν των Σχολών, ενεργούσα δια μελών της και επιτόπιον επιθεώρησιν, και γενικώτερον μελετά και προτείνει τα προσφορωτέρα μέσα διαφωτίσεως περί της ευεργετικής επιδράσεως, ην ασκεί το ύπαιθρον επί των παίδων ψυχικώς και σωματικώς, ως και τον καταλληλότερον τρόπον παροχής της ηθικής ενισχύσεως του Κράτους προς διευκόλυνσιν των δυναμένων δι’ ιδίων μέσων ν’ αποστείλουν τα τέκνα των εις την εξοχήν. Βάσει του άνω άρθρου εξεδόθη η υπ’ αριθ Ι. 6168 της 10 Δεκ. 1953/2 Ιαν. 1954 (ΦΕΚ Β΄ 1) αποφ. Υπ. Οικον. και Προνοίας, περί ιδρύσεως εν Αθήναις Εντευκτηρίου Στελεχών Παιδικών Εξοχών. Άρθρ.6.-1.Επιτρέπεται δι’ αποφάσεως του Υπουργού Κοινωνικής Προνοίας ν’ ανατίθεται εις μέλη της κατά το άρθρ. 5 του παρόντος ειδικής Επιτροπής, η επιθεώρησις των Παιδικών εξοχών, συνισταμένη εις την παρακολούθησιν της καλής λειτουργίας αυτών από απόψεως εφαρμογής του καταλλήλου ημερησίου προγράμματος, της εν γένει παιδαγωγικής και διοικητικής δραστηριότητος των ανωτέρων και κατωτέρων στελεχών, ως και της προσαρμογής των εν αυτάις εργαζομένων προσώπων προς το κατασκηνωτικόν πνεύμα. 2.Δια την εκτέλεσιν της υπηρεσίας των ταύτης ως και της επιθεωρήσεως των σχολών εκπαιδεύσεως στελεχών παιδικών εξοχών και εις τα μέλη της Επιτροπής τα μη έχοντα δημοσιοϋπαλληλικήν ιδιότητα, παρέχεται ημερησία αποζημίωσις και οδοιπορικά έξοδα, κατά τας περί δημοσίων υπαλλήλων ισχυούσας διατάξεις, ίση προς τας αποδοχάς Υπουργικού Διευθυντού Β΄ τάξεως. Εις τα μέλη της Επιτροπής δια τας εντός της έδρας ταύτης μετακινήσεως των, καταβάλλεται αποζημίωσις, δι’ έξοδα κινήσεως και παρεπομένας δαπάνας, άνευ αποδόσεως λογαριασμού, καθοριζομένη δι’ αποφάσεως του Υπουργού Κοινωνικής Προνοίας. 3.Εις τους δημοσίους υπαλλήλους, τους οπωσδήποτε ασχολουμένους και εργαζομένους πλέον των κεκανονισμένων ωρών, δια την προπαρασκευήν οργάνωσιν, λειτουργίαν και οικονομικήν επιθεώρησιν των Παιδικών Εξοχών, παρέχεται πρόσθετος αποζημίωσις, καθοριζομένη δι’ αποφάσεως του Υπουργού Κοιν. Προνοίας. Ο αριθμός των ασχολουμένων με την προπαρασκευήν και οργάνωσιν υπαλλήλων δεν δύναται να υπερβαίνη τους 8, των δε ασχολουμένων με την Οικονομικήν Επιθεώρησιν τους 6. Άρθρ.7.-Επί σκοπώ εγκαίρου προπαρασκευής δια την έναρξιν της λειτουργίας των Παιδικών Εξοχών εντός της κατασκηνωτικής περιόδου, ήτις άρχεται την 1ην Ιουνίου εκάστου έτους, επιτρέπεται η έκδοσις χρηματικών ενταλμάτων δύο μήνας προ της ενάρξεως του οικονομικού έτους και εις βάρος των οικείων πιστώσεων τούτου, δια συνολικόν ποσόν μη υπερβαίνον τα εξ δωδεκατημόρια της αντιστοίχου πιστώσεως του λήγοντος οικονομικού έτους. Άρθρ.8.-Αι δια την διατάξεων του παρόντος δημιουργούμεναι δαπάναι βαρύνουσι τας εν τω Προϋπολογισμώ του Υπουργείου Κοιν. Προνοίας εγγραφομένας εκάστοτε πιστώσεις δια την λειτουργίαν των Παιδικών Εξοχών.  Άρθρ.9.-Επιτρέπεται όπως, δια Δ/τος εκδιδομένου προτάσει του Υπουργού Κοινωνικής Προνοίας, τροποποιηθή η σύνθεσις και αρμοδιότης της υπό του άρθρ.5 του Νόμ. 749/48 προβλεπομένης «Κεντρικής Επιτροπής Παιδικών Εξοχών». Άαρθρ.10.-Αι λεπτομέρειαι του παρόντος καθορισθήσονται δια Β.Δ/τος προκαλουμένου υπό του Υπουργού Κοιν. Προνοίας.     (Αντί για τη σελ. 211) Σελ. 211(α) Τεύχος Θ62-Σελ. 85 Κατασκηνώσεις - Παιδικές Εξοχές 35.Δ.μ.5   734  